
SERVICIUL IMPOZITE SI TAXE PERSOANE JURIDICE I 

 NR. E12012-002467/21.03.2012
                                                                                                                      APROBAT

                                                                                                      PRIMAR 

                                                                                          DR. ING. GHEORGHE CIUHANDU
Referat

privind acordarea scutirii de la plata impozitului aferent cladirii situate in Timisoara str. Ana Ipatescu nr. 54, datorat bugetului local al Municipiului Timisoara pentru anul fiscal 2012, Asociatiei „Societatea Romana Speranta”

In data de 27.01.2012,  „Societatea Romana Speranta”, cu sediul in Timisoara str. Fagului nr. 17, CIF 5189238, depune cererea inregistrata sub nr. E12012-002467/27.01.2012, prin care solicita, in baza art.250 alin.(1) pct. 19 din Legea nr. 571/2003 privind Codul fiscal, acordarea scutirii de la plata impozitului pe cladiri aferent anului fiscal 2012, datorat bugetului local al municipiului Timisoara pentru cladirea situata in Timisoara, str. Ana Ipatescu nr. 54. 

In cuprinsul cererii de acordare a scutirii de la plata impozitului pe cladiri, (formulata catre Consiliul Local al municipiului Timisoara, inregistrata la Directia Fiscala a Municipiului Timisoara sub nr. E12012-002467/27.01.2012), reprezentantul Asociatiei „Societatea Romana Speranta”, precizeaza faptul ca Centrul Respite/Centrul de criza, ce functioneaza in cladirea situata in Timisoara, str. Ana Ipatescu nr. 54, este cofinantat de Consiliul Local al municipiului Timisoara printr-un contract de asociere, conform Hotararii Consiliului Local al Municipiului Timisoara nr.113/29.03.2011, precum si faptul ca asociatia a fost acreditata pentru furnizarea serviciilor sociale oferite in cadrul Centrului Respite, de catre Comisia de Acreditare a Furnizorilor de Servicii Sociale Timis,  prin Decizia nr.182/20.03.2009, valabila pana in martie 2012. 

Precizam faptul ca, prin Hotararea Consiliului Local al Municipiului Timisoara  nr.113/29.03.2011 indicat de petenta, s-a aprobat prelungirea pe o perioada de un an a contractului de asociere, aprobat prin Hotărârea Consiliului Local al Municipiului Timişoara nr.92/30.03.2004, modificată prin Hotărârea Consiliului Local al Municipiului Timişoara  nr. 211/19.06.2007 şi prelungită cu câte un an prin Hotărârea Consiliului Local al Municipiului Timişoara nr. 125/24.03.2009, respectiv prin Hotărârea Consiliului Local al Municipiului Timişoara  nr. 115/30.03.2010, contract încheiat între Consiliul Local al Municipiului Timişoara  şi  Asociaţia  Societatea Română Speranţa  în vederea administrării Centrului de Tranzit pentru copiii cu handicap  mental ale căror familii se află temporar în imposibilitatea de a-şi îngriji copilul.

Prin Hotărarea Consiliului Local al Municipiului Timişoara nr.92/30.03.2004, modificată prin Hotărârea Consiliului Local al Municipiului Timişoara nr. 211/19.06.2007, s-a aprobat asocierea Consiliului Local al Municipiului Timişoara cu Asociaţia Societatea Română Speranţa in vederea administrării unui Centru de tranzit pentru copiii cu handicap mental ale căror familii se află temporar în imposibilitate de a-şi îngriji copilul, în următoarele condiţii:

·  „Consiliul Local al Municipiului Timişoara se obligă: să asigure plata salariilor a 6 absolvenţi ai unor instituţii de învăţământ si a unui bucatar - la nivelul de salarizare asigurat angajaţiilor serviciilor similare ale Primăriei pe posturi de pedagog recuperator si, respectiv, bucatar - angajaţi de asociaţie pentru acordarea serviciilor specifice;”
·  „Asociaţia Societatea Română Speranţa se obligă: să afecteze imobilul proprietatea sa, situat în Timişoara, str. Ana Ipătescu nr. 54, Centrului de tranzit care face obiectul cooperării, clădirea rămânând în proprietatea asociaţiei; să angajeze personal calificat pentru acordarea serviciilor de care beneficiază atât familiile în cauză, cât şi copilul cu handicap; să asigure hrana necesară centrului de zi din fonduri proprii; să întocmească rapoarte semestriale despre activitatea de protecţie şi asistenţă socială oferite; să asigure asistenţa specifică tuturor familiilor cu copii cu handicap mental aflate în criză, fără discriminare, în condiţiile determinate prin contract; să menţioneze pe actele şi documentele care se referă la acest centru de tranzit faptul că el se realizează cu sprijinul Consiliului Local Timişoara”
Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” Astfel, scutirea prevazuta la art. 250 alin. (1) pct. 19 din Legea nr.571/2003, se acorda prin Hotarare a Consiliului Local, in cazul in care este indeplinita conditia instituita de art.250 alin. (1) pct. 19, constand in  utilizarea cladirilor de catre asociatii, fundatii si culte pentru activitati social-umanitare. 
Din documentele depuse de Asociatia „Societatea Romana Speranta” in sustinerea cererii de acordare a scutirii de la plata impozitului aferent cladirii situate in Timisoara, str. Ana Ipatescu nr.54, datorat bugetului local al Municipiului Timisoara pentru anul fiscal 2012, inregistrate la Directia Fiscala a Municipiului Timisoara sub nr. E12012-002467/27.01.2012 si nr. E22012-006594/09.03.2012,   rezulta urmatoarele:

· potrivit declaratiei pe proprie raspundere a Presedintelui Asociatiei - d-na Cornelia Cojanu si a  coordonatorului Centrului Respite Care, d-na Ghimici Clara, “in imobilul situat in Timisoara, str. Ana Ipatescu nr. 54, se desfasoara o activitate sociala, respectiv functioneaza Centrul Respite/Centrul de Criza pentru copiii cu handicap mental din Timisoara, centru acreditat de catre Comisia de Acreditare a Furnizarilor de Servicii Sociale Timis.”
· prin Decizia nr.182/20.03.2009 emisa de Comisia de Acreditare a Furnizorilor de Servicii Sociale Timis, Asociatia „Societatea Romana Speranta”,  este acreditata pentru furnizarea serviciului social constand in Centru „Respite Care/Centru de Criza.” 
· conform art. 3 din Statutul Asociatiei „Societatea Romana Speranta”, autentificat prin incheierea nr. 313/02.01.2001:  “Societatea Romana Speranta este o asociatie cu personalitate juridica pe care a dobandit-o prin sentinta civila nr. 333 din 14 iunie 1990 a Judecatoriei Timisoara (dos. nr. 351/PJ/1990), este neguvernamentala si nesubordonata vreunei orientari politice.”

· conform art. 4  din Statutul Asociatiei „Societatea Romana Speranta”: “Societatea are scop caritativ, nepatrimonial si nu distribuie profit. Asociatia a fost constituita si este formata din familiile care au in componenta persoane cu handicap mental si polihandicap si urmareste promovarea intereselor acestor persoane prin actiunile inscrise in obiectul sau de activitate.”
· conform art. 5 din Statutul Asociatiei „Societatea Romana Speranta”: „obiectul de activitate al asociatiei este format din urmatoarele: a)sprijinirea si promovarea intereselor persoanelor cu handicap mental si polihandicap si ajutorarea familiilor lor; b)elaborarea, sustinerea si aplicarea unor proiecte menite sa asigure cresterea calitatii vietii persoanelor aratate la alitera a); c) elaborarea de propuneri, sprijinirea si influentarea adoptarii unei legislatii in favoarea persoanelor cu handicap mental si polihandicap mintal si familiilor acestora; d)stimularea integrarii in societate a persoanelor cu handicap mental cultivarea formelor specifice de educatie si reabilitare prin organizarea unor modalitati specifice de deprindere a unor meserii corespunzatoare posibilitatilor fizice si intelectuale ale persoanelor cu handicap si prin activitati de loisire. In aceste actiuni, societatea va fi sprijinita de specialisti (medici, psihologi, logopezi, profesori); (...)Pentru realizarea acestor deziderente, societatea: a) va sprijini si promova  infiintarea serviciilor necesare (centre de abilitare, gradinite, scoli, centre de zi, ateliere de munca protejate, case pentru sedere pe termen scurt, case de vacanta, case de inlocuire a familiei, locuinte protejate si altele) pentru promovarea si ingrijirea persoanelor cu handicap mental si polihandicap, colaborand cu institutiile guvernamentale centrale si locale specializate, cu alte organizatii  guvernamentale romanesti si straine; b) va sustine dreptul la invatatura, calificare, la munca si de a participa la activitari culturale ale persoanelor cu handicap, dupa posibilitatile lor, militand pentru integrarea educationala, culturala si sociala a acestora; c) va milita pentru organizarea unor unitati de stimulare, recuperare si terapie ocupationala in zone si cartiere apropriate de domiciliul persoanelor cu handicap; d) va oferi acestor persoane orice fel de indrumare si ajutor; e) va intretine relatii de colaborare cu asociatiile, fundatiile, federatiile si alte asemenea organisme cu scop similar din tara si strainatate; f) va efectua publicitate intensiva si cuprinzatoare pentru cunoasterea problemelor persoanelor cu handicap de catre opinia publica si autoritatile romanesti si pentru sensibilizarea acestora in scopul adoptarii solutiilor necesare; g) va edita buletine informative, reviste si alte publicatii potrivit scopurilor sale; h) poate infiinta sau participa la infiintarea unor fundatii caritative.” 
In vederea verificarii indeplinirii conditiei de acordare a scutirii de la plata impozitului aferent cladirii situate in Timisoara, str. Ana Ipatescu nr. 54, conditie prevazuta de art. 250 alin.1 pct. 19 din Legea nr.571/2003 privind Codul fiscal,  constand in utilizarea cladirii pentru activitati social-umanitare, in data de 07.03.2012, organul fiscal a  efectuat o cercetare la fata locului, respectiv la cladirea situata in Timisoara, str. Ana Ipatescu nr. 54, intocmind in acest sens Procesul- Verbal incheiat la data de 07.03.2012. In cadrul efectuarii cercetarii la fata locului, organul fiscal a constat faptul ca in imobilul situat in Timisoara str. Ana Ipatescu nr. 54, functioneaza „Centrul de criza” care deserveste copiilor cu handicap mental si familiilor acestora care trec printr-o situatie dificila (divort, deces, interventii chirurgicale, familii monoparentale, familii ce se confrunta cu epuizare fizica si psihica), pentru prevenirea abandonului).
Avand in vedere cele prezentate mai sus, respectiv, avand in vedere faptul ca, in cladirea situata in Timisoara, str. Ana Ipatescu nr.54, Asociatia „ Societatea Romana Speranta” furnizeaza serviciul social constand in Centru „Respite Care/Centru de Criza, consideram ca, cladirea situata in Timisoara str. Ana Ipatescu nr. 54, aflata in proprietatea Asociatiei „Societatea Romana Speranta”, se incadreaza in dispozitiile art. 250 alin.(1) pct. 19 din Legea nr.571/2003 privind Codul fiscal. 

Mentionam ca, impozitul pe cladiri aferent anului fiscal 2012, pentru cladirea situata in Timisoara, Str. Ana Ipatescu nr. 54,  este in cuantum de 97.536 lei.
Avand in vedere cele de mai sus,

PROPUNEM:

Acordarea scutirii de la plata impozitului aferent cladirii situate in Timisoara, str. Ana Ipatescu nr. 54,  in cuantum  de 97.356 lei, datorat bugetului local al municipiului Timisoara pentru anul fiscal 2012, Asociatiei „Societatea Romana Speranta”, cu sediul in Timisoara, str. Fagului nr. 17, CIF 5189238,  in baza art. 250 alin.(1) pct. 19 din Legea nr. 571/2003 privind Codul fiscal. 

